text: Nu køber vi færre øl og dåsecolaer syd for grænsen
  15 april 2014 kl. 05.22
  Nedsættelsen af afgifterne på øl og sodavand betyder at bryggerierne for første gang i 10 år, har registreret et fald i salget til grænsebutikkerne.
  Afgiftsnedsættelserne på øl og sodavand ser nu ud til at få betydning for danskerne lyst til at købe flydende varer syd for grænsen.
  Ifølge tal fra revisionskoncernen Deloitte så afsatte bryggerierne i 2013 5,2 procent færre sodavand til grænsebutikkerne end i 2012. Det skriver Morgenavisen Jyllands-Posten i dag.
  Tallene fra Deloitte er de eneste såkaldt rigtige tal for grænsehandlen. De er indsamlet af en neutral opmand og danner grundlag for Skatteministeriets opgørelser af grænsehandlen.
  Det faldende salg syd for grænsen betyder samtidig, at der bliver solgt flere øl og sodavand i de danske butikker og det glæder direktør Niels Hald fra Bryggeriforeningen.
  -Fremgangen i ølsalget kommer efter 10-15 år med konstant tilbagegang siger han.
  Afgiften på sodavand blev halveret fra 1. juli 2013 og helt afskaffe fra årsskiftet 2014.
  